Kamu bisa jelasin ke aku soal Revolusi Keagungan dalam bahasa melayu?

Revolusi Keagungan, Revolusi Agung (;;) atau Revolusi 1688 ialah sebuah revolusi yang menggulingkan takhta James II Raja England, Scotland dan Ireland dan digantikan oleh Mary II dan suaminya, William dari Orange yang memerintah Republik Belanda. Revolusi ini telah berlangsung antara November 1688 dan Mei 1689. Revolusi ini berlaku dengan cepat sehinggakan tiada pertumpahan darah, walaupun pembentukan rejim baharu memakan waktu yang lebih lama dan menyebabkan kematian yang ketara. Istilah ini pertama kali diguna pakai oleh John Hampden pada akhir tahun 1689.

Revolusi berlaku dengan penyatuan ahli parlimen Inggeris dengan stadtholder Republik Belanda, William III dari kerabat Orange-Nassau (William dari Orange). Serangan William terhadap England dengan armada Belanda dan tenteranya berjaya dan membawa kepada William menaiki takhta England sebagai William III bersama-sama isteri baginda, Mary.

Revolusi ini secara kekalnya menghapuskan sebarang peluang Gereja Katolik Rom untuk menjadi agama rasmi semula di England, dengan kesannya paling dirasai terhadap penganut gereja tersebut: para penganut Katolik diharamkan mengundi atau menduduki Parlimen, tidak dibenarkan mendapat tauliah oleh Tentera Darat British, serta diharamkan berkahwin dengan raja atau ratu yang menduduki takhta (sehingga tahun 2015 dengan Akta Pewarisan Takhta Mahkota 2013 / Succession to the Crown Act 2013).

Rang Undang-Undang Hak 1689 yang digubal hasil revolusi ini turut dihujahkan menjadi dokumen terpenting dalam sejarah politik Britain, di mana Raja atau Ratu tidak memerintah negara tersebut secara mutlaknya.